Gustaaf Joos

**Gustaaf Joos** (1923–2004) var en av den katolske kirkes kardinaler. Han var studiekamerat av pave Johannes Paul II i Roma; begge bodde på det belgiske prestekollg i Roma mellom 1946 og 1948. Han arbeidet i det kirkelige rettsvesen og i menighetssjelesorgen i sitt hjembispedømme Gent. Han ble kreert til kardinal i 2003 av pave Johannes Paul II. Få dager før var han blitt bispeviet, men han fortsatte i sin sognepreststilling i en landsens menighet like til sin død etter en morgenmesse.
## Liv og virke
### Prest
Gustaaf Joos ble ordinert til prest i Gent i 1946. Han studerte i Roma og tok doktorgrad i kanonisk rett ved Det pavelige gregorianske universitet. I løpet av tiden ved Det pavelige belgiske kollegium universitetet ble han venner med den polske presten Karol Józef Wojtyła, den fremtidige pave Johannes Paul II, som også bodde der og jobbet med avhandlingen sin. De forble venner for livet. 

Fra 1970 til sin død var han pastor i Landskouter i kommunen Oosterzele i Øst-Flandern.

Joos var blant annet professor i moralteologi og kanonisk rett i Gent. I sitt bispedømme ledet Joos den kirkelige domstol.

### Titulærerkebiskop
Den 7. oktober 2003 ble han utnevnt til titulærerkebiskop av *Ypres*. Den 11. oktober 2003 ble han i Gent vigslet til biskop av Arthur Luysterman, biskopen av Gent. Medkonsekrerende var Paul Van den Berghe, biskop av Antwerpen, og Jozef De Kesel, hjelpebiskop i erkebispedømmet Mechelen-Brussel. 
### Kardinal
Han ble uventet utnevnt til kardinaldiakon med titulærdiakonatet *San Pier Damiani ai Monti di San Paolo* ved konsistoriet den 21. oktober 2003. Da han ble kardinal, var Gustaaf Joos ikke lenger stemmeberettiget ved pavevalg, ettersom han var fylt 80 år. Kardinalen døde i prestegården i Landskouter. Begravelsen fant sted 12. november 2004 på Landskouter kirkegård.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Biskop Eugène-Charles-Joseph de Mazenod (1782-1861) *1832
* Kardinal Joseph Hippolyte Guibert (1802-1886) *1842
* Kardinal François-Marie-Benjamin Richard de la Vergne (1819-1908) *1872
* Kardinal Pietro Gasparri (1852-1934) *1898
* Kardinal Clemente Micara (1879-1965) *1920
* Kardinal Jozef-Ernest van Roey (1874-1961) *1926
* Kardinal Leo Jozef Suenens (1904-1996) 1945
* Biskop Léonce Albert Van Peteghem (1916-2004) *1964
* Biskop Arthur Luysterman (1932-) 1990
* Kardinal *Gustaf Joos* (1923-2004) 2003

## Referanser


## Eksterne lenker
* Biografi på The Cardinals of the Holy Roman Church